Trond Andresen

Trond Andresen (født 1947) er en norsk samfunnsdebattant, politiker (tidligere Rødt) og førsteamanuensis emeritus i kybernetikk ved NTNU.

 Politikk 
Andresen har vært aktiv i politikk for SUF, Rød Front, AKP(m-l), RV, Rødt og Fred og Rettferdighet siden 1960-tallet, og hatt en rekke verv. Han var med å grunnlegge Rød Valgallianse i 1973. Etter opphevelsen av kringkastingsmonopolet etablerte Andresen i 1982 en radiokanal i Trondheim, Radio RV, hvor han var journalist og redaktør frem til 1996. Han har også frilanset som reporter for NRK. Videre er han en aktiv samfunnsdebattant, og har særlig markert seg som kritiker av Israel, som han anklager for å eksistere, dessuten manglende empati med palestinerne.Andresen, T. «Hjelp jøder til empati med andre enn sine egne» . KK-forum. 30. desember 2008. Han har vært en regelmessig skribent i avisen Klassekampen så lenge den har eksistert, og var en periode moderator for avisens diskusjonsforum da det ble lansert i 2008.Braanen, B. «Klassekampen med nytt debattforum på nett»  . Klassekampen. 19. april 2008.

I mars 1996 etablerte han epostlisten KK-forum, som spilte en sentral rolle i AKPs avsettelse av Paul Bjerke og innsettelse av Jon Michelet som redaktør for Klassekampen i 1997. KK-forum fungerte som et halvoffisielt nettforum for Klassekampen frem til 2002, da Klassekampens redaktør Bjørgulv Braanen avsluttet samarbeidet.Lund, S. «Toler ikkje Klassekampen kritikk?» . Klassekampen. 19. desember 2002.

Andresen var på grunn av sitt engasjement i kommunistiske organisasjoner og partier overvåket av Politiets overvåkningstjeneste fra 1970 til begynnelsen av 1990-tallet, og har publisert sin omfattende mappe fra POT på internett.

I februar 2009 meldte Andresen seg ut av Rødt etter 35 års medlemskap i partiet han var med på å stifte. Han kritiserte partiet for manglende evne til å tenke nytt og for å vokte over «vedtatte sannheter». Han nevnte debatten om Israel og jødene spesielt, men skrev også at dette gjorde seg gjeldende i andre saker.«Melder seg ut av Rødt etter 35 år». Klassekampen. 6. februar 2009

I september 2011 skrev Andresen en kronikk i Klassekampen der han gjorde rede for sin oppfatning om at Israel visste om terrorangrepene 11. september 2001 på forhånd, men at de unnlot å melde fra om dette."Visste Israel" Klassekampen. 10. september 2011

I april 2015 ble han anmodet av LO om å ikke ta med til 1. mai-toget en plakat der det stod at «Gnålet om antisemittisme er en avsporingstaktikk». Den samme plakaten hadde han båret i 1. mai-tog i de tre foregående årene. Forut for 1. mai-feiringen i 2015 ble gikk to SV-medlemmer ut i media og omtalte Andresens plakattekst, og anklaget ham for å spre hat mot jøder. Andresen uttalte i 2016 at han ville ha stemt på Marine Le Pen dersom han bodde i Frankrike, og at det fantes «“tilbakestående” trekk ved muslimske samfunn basert på “vitenskapelig antropologi”».

I 2025 meldte han seg inn i det nystiftede partiet Fred og Rettferdighet, og stod på femteplass på partiets liste for Sør-Trøndelag under Stortingsvalget 2025.https://www.trondelagfylke.no/contentassets/2496fee4d08e459d8912c4833da815c3/sor/fred-og-rettferdighet-for.pdf Senere samme år suspenderte sentralstyret i partiet Andresens medlemskap og fremmet forslag for landsstyret om å ekskludere ham fra partiet for «rasistisk aktivitet» på grunn av at han «offentlig, og over tid, og tross forsøk på å få ham til å beklage eller nyansere ytringene sine, har agitert for essensialistiske forestillinger om jøder, for eksempel ved å vise til ekstreme fortolkninger av judaistiske religiøse skrifter som grunnlag for å beskrive «jøders mentalitet»». Andresen meldte seg ut før eksklusjonssaken av ham var ferdig.https://www.facebook.com/trond.andresen/posts/pfbid02WUNNq8ZdpV7VoVF9YAw7ZRTgoQ1deW2gPgZE4ncqLXaCVwBxd87XqDAQKSNsFemUl

 Kybernetikk 
Andresen er utdannet sivilingeniør (kontrollingeniør) ved NTH (senere integrert i NTNU) i 1973, og var ansatt der fra 1982 til han gikk av i 2022. Han var styremedlem ved NTNU, som representant for de vitenskapelig ansatte, 1999–2001. Andresen ble dr.philos. ved NTNU i 2018 med avhandlingen On the Dynamics of Money Circulation, Creation and Debt – a Control Systems Approach og fikk samtidig opprykk til førsteamanuensis.Institutt for teknisk kybernetikk 

Andresen mottok flere priser for sin undervisning. I 2005 ble han kåret til Årets lærer ved IME-fakultetet, og i 2006 mottok han SINTEF-gruppens pris for fremragende pedagogisk virke.

Andresen underviste i kybernetiske fag ved NTNU, deriblant reguleringsteknikk og dynamikk i sosiale systemer, og holdt forelesninger blant annet i kybernetikk introduksjon. I 2006 mottok han Sintefs pris for fremragende pedagogisk virke. Blant studenter ble han kjent for å snakke på en folkelig og engasjerende måte i forelesningene. Under en forelesning i reguleringsteknikk uttalte han eksempelvis:«For å finne den lukkede sløyfes transferfunksjon av et system med negativ enhetstilbakekobling, setter vi alt grafset fra forovergreina i både teller og nevner og plusser på 1 i nevner. (...) I praksis får vi en nisse på lasset ved at det ikke fins reine integratorer (...) ellers er det rett fram etter nesa. Det er lett å utlede, så de som vil kan jo prøve seg på kammerset.»I 2015 ble han tildelt IME-fakultetets formidlingspris. I juryens begrunnelse sto det blant annet: «Begrunnelsen er blant annet at han engasjerer og motiverer elever på videregående skole på en sjeldent god måte, samt at han alltid sier ja når han blir spurt om å stille opp.»

 Referanser 

 Eksterne lenker 

 Trond Andresens NTNU-hjemmeside
 Intervju med forskningsjournalist Olav Høgetveit: Kor er debatten? Om teknologi og samfunn


Kategori:Norske sivilingeniører
Kategori:Førsteamanuenser ved NTNU
Kategori:AKP-politikere
Kategori:RV-politikere
Kategori:Rødt-politikere i Sør-Trøndelag